|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

12.11.2024 г.

**Новият Samsung Galaxy Ring вече е наличен в А1**

* *Погрижи се по-добре за здравето си с новия* ***Samsung Galaxy Ring****.*
* *Вземи* ***в брой за******389,99 лева*** *или на* ***лизинг срещу******18,99 лева*** *на месец с план Unlimited Ultra от* ***А1****.*
* *Избирай между 9 размера и 3 цвята - титаново сиво, титаново черно и титаново златно.*

Първият смартпръстен от Samsung – [**Samsung Galaxy Ring**](https://www.a1.bg/samsung-galaxy-ring), е вече наличен в избрани магазини на телекома и онлайн на А1.bg. Най-малкото до момента носимо устройство може да бъде закупенo срещу 389,99 лева в брой или 18,99 лева на месец на лизинг с двугодишен договор с план Unlimited Ultra от А1. Моделът е достъпен във всички 9 размера и се предлага в три стилни цвята – титаново сиво, титаново черно и титаново златно.

Samsung Galaxy Ring e първият смартпръстен от компанията и е със 7 мм широчина, 2,6 мм дебелина и тегло между 2,3 и 3 грама. Изработен от здрав, титаниев материал, който му осигурява изключителна издръжливост, умният пръстен притежава и 10ATM и IP68 рейтинги за водоустойчивост. Устройството идва с дълготрайна батерия, позволяваща до 7 дни използване, както и специална кутия за зареждане, наподобяваща такава за бижу. Тя разполага с LED светлина за показване на състоянието на зареждане, както и бутон за сдвояване.

**Ежедневен здравен мениджмънт**

Пръстенът е специално създаден да съдейства на своя собственик за по-доброто разбиране на сигналите на тялото. Устройството предлага най-доброто проследяване на съня от Samsung с 5 нови индекса – латентност на съня, време в леглото, движение през нощта, сърдечен ритъм и дишане. Освен това работи с AI алгоритми за оценяване на качеството на съня Sleep Score и разпознаване на хъркането, както и следене на менструалния цикъл на дамите на база температурата на кожата. Сред новите здравни функции е и Energy Score, който проверява цялостното състояние на потребителя на основата на 7 фактора, сред които различни оценки на сърдечния ритъм, качеството на съня и нивото на двигателна активност. Спрямо общия преглед на състоянието платформата дава персонализирани уелнес съвети и позволява на потребителите да наблюдават напредъка си.

**Персонализирани тренировки**

Galaxy Ring e верен помощник и във физическите активности, както и добър мотиватор за моментите, когато не сме в най-добрата си форма. С известията за слаба активност пръстенът насърчава движението през целия ден и ни дава стимул да постигаме все по-добри резултати. Устройството разполага с функции за автоматично идентифициране на ходенето и бягането и повече опции за трениране и следене през приложението Health.

**Свързаност при изживяванията**

Galaxy Ring дава възможност за свързаност на всички нива с всичките ти Galaxy устройства. Функцията „Жестове” позволява удобен контрол на изживяванията с двойно потупване – изключвай алармата и лесно създавай снимки и видеа. Без значение дали устройството е близо, или офлайн, с „Find my Ring” можеш да откриваш локацията на пръстена през твоя смартфон.

[Вземи своя Samsung Galaxy Ring](https://www.a1.bg/samsung-galaxy-ring) за 389,99 лева в брой или 18,99 лева на месец от А1.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*